Θανάσης Μπάμπαλης

Ο Θανάσης Μπάμπαλης (Θεσσαλονίκη, 1965) είναι Έλληνας βιομηχανικός σχεδιαστής και σχεδιαστής προϊόντων, ο οποίος διδάσκει σχεδιασμό στη Σχολή ΑΚΤΟ και στο Διεθνές Ελληνικό Πανεπιστήμιο.

 Βιογραφικά στοιχεία 
Γεννήθηκε στη Θεσσαλονίκη το 1965 και ολοκλήρωσε τις εγκύκλιες σπουδές του στο 15ο Λύκειο Θεσσαλονίκης το 1982. Κατέχει δίπλωμα Μηχανικού του Εμπορικού Ναυτικού από την Ανώτερη Δημόσια Σχολή Εμπορικού Ναυτικού στη Νέα Μηχανιώνα (1985). 

Σπούδασε στο Ηνωμένο Βασίλειο από το έτος 1989 έως και το 1996, όπου και έλαβε δίπλωμα από το London College of Furniture και πρόσθετα βασικό τίτλο σπουδών στο βιομηχανικό σχεδιασμό προϊόντων και επίπλων από το London Metropolitan University. Έκανε μεταπτυχιακές σπουδές (Master of Arts) στο Royal College of Art στο Λονδίνο.http://www.wfdt.teilar.gr/people/material/cv/ABabalisCV2.pdf

Ζει μόνιμα στη Θεσσαλονίκη και έχει δύο παιδιά.

 Σταδιοδρομία 
Η επαγγελματική του σταδιοδρομία ξεκίνησε στο Λονδίνο και συνεχίστηκε στις Ηνωμένες Πολιτείες Αμερικής. Απασχολήθηκε ως βιομηχανικός σχεδιαστής στην εταιρεία Dimensional Media Inc. στη Νέα Υόρκη τα έτη 1996-1997 για το σχεδιασμό προϊόντων και τη δημιουργία τρισδιάστατων ολογραμμάτων. Στη συνέχεια, εργάστηκε για τη σχεδιαστική εταιρεία Dakota Jackson Inc. (1997-2003), ως σχεδιαστής επίπλων και προγραμματιστής, με αντικείμενο το σχεδιασμό, την έρευνα και τη δημιουργία νέων επίπλων.

Το 2003 επέστρεψε στην Ελλάδα και δημιούργησε το δικό του σχεδιαστικό γραφείο στη Θεσσαλονίκη. Το 2004 ίδρυσε τη σχεδιαστική ομάδα COR3. Το 2006 εκλέχτηκε μέλος ΔΕΠ στο τότε ΤΕΙ Λάρισας, στο Τμήμα Σχεδιασμού και Τεχνολογίας Ξύλου - Επίπλου, όπου εργάστηκε ως υπεύθυνος του εργαστηρίου Βιομηχανικού Σχεδιασμού μέχρι το 2014.http://www.wfdt.teilar.gr/people/babalis.php https://www.decobook.gr/parousiaseis/spoudastika-themata/1327-2013-03-22-14-52-26 http://www.wfdt.teilar.gr/dbData/News/Design-Lab-2012-STEX.pdf Από 2014 μέχρι σήμερα ιδιωτεύει ως σχεδιαστής, με έδρα τη Θεσσαλονίκη, ενώ συνεργάζεται μόνιμα με την εταιρεία Shibui.

 Έργο και διακρίσεις 
Έχει λάβει μέρος με δημιουργίες και έργα του σε πολλούς ελληνικούς και διεθνείς διαγωνισμούς σχεδιασμού (design). https://www.archisearch.gr/press/anakoinwsh-telikwn-symmetoxen-good-design-greece-exhibition-2018/ http://www.wfdt.teilar.gr/dbData/News/Design-Lab-2013-DeltioTypou.pdf https://parallaximag.gr/agenda/triti-vrady-sti-thessaloniki-ksekina-mia-ksechoristi-ekthesihttps://www.lifo.gr/now/culture/150725 https://glow.gr/synenteyxh-me-ton-industrial-designer-oanash-mpampalh 

Το σχεδιαστικό έργο του έχει αναγνωριστεί και δημοσιευτεί σε ελληνικά ΜΜΕ.

To 2006, έλαβε το 3ο βραβείο για τη δημιουργία του ECODESK, στο διεθνή διαγωνισμό Βιομηχανικού Σχεδίου επίπλων γραφείου, ο οποίος διεξήχθη με πρωτοβουλία της εταιρείας ΔΡΟΜΕΑΣ Α.Ε., υπό την αιγίδα του Υπουργείου Ανάπτυξης.https://www.naftemporiki.gr/finance/story/574695/papapanagiotoy-abeea-dromeas-teleti-aponomis-brabeionhttps://www.capital.gr/epixeiriseis/209658/dromeas-aponomi-brabeion-bioximanikou-sxediou Στο διεθνή διαγωνισμό Dieline, βραβεύτηκε, το 2010, με το 1ο βραβείο συσκευασίας για το σχεδιασμό πρωτότυπης συσκευασίας κρασιού (διαγωνισμός 2010 Dieline Awards, ΗΠΑ), έργο που έγινε σε συνεργασία την επιχείρηση Κτήμα Γεροβασιλείου Α.Ε.https://www.redcreative.gr/projects/gerovassiliou-evangelo

Το 2012 βραβεύτηκε από το Υπουργείο Παιδείας (Ακαδημαϊκή Αριστεία) για το έργο του, ΒΟΤΡΥΣ.http://excellence.minedu.gov.gr/draseis/listing/100-wooden-containerhttps://www.thegreekfoundation.com/design/votrys-by-athanasios-babalis Το 2019 κέρδισε το διαγωνισμό – κατηγορίας Product Design στη Σλοβενία (διαγωνισμός BIGSEE). https://bigsee.eu/profiles/athanasios-babalis/ Tον Δεκέμβριο του 2020, το όνομά του συμπεριλήφθηκε στους τακτικούς κριτές από τον διεθνή φορέα The Chicago Athenaeum των ΗΠΑ για τους διαγωνισμούς που διοργανώνει υπό την αιγίδα τουhttps://www.chi-athenaeum.org/announcements/2020/12/16/2020-good-design-award-jury/ Το 2020 συμμετείχε στο Good Design Greece, όπου και παρουσίασε μία νέα σχεδιαστική πρόταση, τη συσκευή ανάμιξης ποτών ΜΧ. Τη νέα πρότασή του επίσης καταχώρησε σε ιστοσελίδα της η ADEX Awards.https://adexawards.com/companies/detail/22674-athanasios-babalis-design-studio

 Παραπομπές 

 Εξωτερικοί σύνδεσμοι 


Κατηγορία:Έλληνες βιομηχανικοί σχεδιαστές
Κατηγορία:Έλληνες σχεδιαστές